Aleksej Puninski
Aleksej Puninski (rođen: Alexei Puninsky) (Jekaterinburg, Sovjetski Savez, 11. 1. 1985), hrvatski plivač, juniorski europski prvak i europski prvak u malim bazenima na 50 metara leptir u 2002 i 2006 godini.

Biografija

Podrijetlo i školovanje 
Aleksej Puninski je rođen 11. 1. 1985 godine u ruskom gradu Jekaterinburg za vrijeme Sovjetskog Saveza. Aleksej je sa roditeljima Gregorijem Puninskijem i Svetlanom Puninskajom, kao dijete, godinama ljetovao na Jadranu. Pošto mu je otac poslom bio vezan za Hrvatsku, cijela porodica se početkom 1998 preselila u Zagreb. Iako je u Hrvatsku došao pred kraj osnovne škole, Aleksej hrvatski jezik govori savršeno. Nakon završene osnovne i srednje škole u Zagrebu (XIII. gimnazija), upisao je koledž "Auburn University" u američkom gradu Auburn u saveznoj državi Alabami na kojem je diplomirao financije.

Plivačka karijera 
Aleksej je počeo plivati 1990 godine, kada mu je bilo samo 5 godina. Preseljenjem u Hrvatsku prijavio se u HAPK Mladost gdje su ga svi dočekali otvorenih ruku, te su bili iznenađeni njegovim rezultatima. Aleksej nije došao iz Rusije kao ekstratalent, iako je imao zapažene rezultate za svoj uzrast. Prvi trener u Mladosti mu je bio Tomica Roglić, te kasnije Aleksandar Seleznjev. Sa Mladosti je pet godina bio uzastopni klupski prvak Hrvatske. Alekseja su na koledžu trenirali proslavljeni australski plivač Brett Hawke i američki trener Richard Quick. Višegodišnji je prvak Hrvatske u sprintu slobodno i leptir na 50 i 100 metara. Osvajač je zlatne medalje na Europskom juniorskom prvenstvu održanom u austrijskom Linzu 2002 godine i Europskom prvenstvu u kratkim bazenima održanom u finskom Helsinkiju 2006 godine. 2008 godine kvalificirao se na XXIX. Olimpijske igre u kineskom Pekingu na 100 metara leptir završivši natjecanje u četvrtfinalu tj. na 47 mjestu od 66 plivača. Iste godine je na Europskom prvenstvu u kratkim bazenima održanom u Rijeci postavio hrvatski rekord u polufinalnoj utrci 50 metara leptir sa vremenom 22.63 sekunde. Na istom prvenstvu je osvojio brončanu medalju kao član hrvatske štafete u utrci 4×50 metara slobodno sa rezultatom 1:23.68.

Poslovna karijera 
Aleksej je vlasnik butika u samom centru Zagreba i poduzeća Sveal trgovina j.d.o.o., koje je ekskluzivni zastupnik talijanske modne marke "Parah".

Zanimljivosti 
Aleksejeva najdraža knjiga je autobiografija Billa Clintona "Moj život" ("My Life"), a najdraži filmovi su mu "Forrest Gump" i "Lice sa ožiljkom" ("Scarface"). Plivački uzor mu je bivši ruski plivač Aleksandr Popov.

Reference 

Biografije, Zagreb
Rusi u Hrvatskoj
Hrvatski plivači
Hrvatski poduzetnici